## 1. Sustavi za upravljanje nastavom u virtualnom okruženju

**4. Mogućnosti alata Class Notebook**

Class Notebook je sigurno okruženje za vaše učenike jer bilježnici pristupaju pomoću AAI@EduHr identiteta koji su dobili upisom u školu.

Pri stvaranju nove Class Notebook bilježnice pozivate učenike imenom i prezimenom ili upisom njihove e-*mail* adrese. Važno je da se učenici bar jednom prije poziva samostalno registriraju, tj. pristupe Officeu 365 za škole. Ovim putem kreiramo virtualni razred i dodajemo učenike. Korisnici Officea 365 za škole mogu kreirati nebrojeno mnogo Class Notebook bilježnica.

Pri kreiranju bilježnice nastaju 3 dijela bilježnice:

**Suradnički dio (*Collaboration space*)** kojem mogu pristupiti i učenici i učitelji u isto vrijeme te dodavati i mijenjati sadržaje. U ovome dijelu bilježnice učenici mogu raditi na zajedničkim zadatcima, postaviti gotova rješenja svojih zadataka koje žele podijeliti s razredom ili voditi rasprave i dijeliti ideje. Također, ovaj dio bilježnice možemo iskoristiti za vršnjačko poučavanje ili vrednovanje.

**Biblioteka (*Content Library*)** je dio za učitelje u kojem oni mogu uređivati i mijenjati sadržaje. Učenici imaju pristup biblioteci, ali samo za pregledavanje i, po potrebi, kopiranje sadržaja u svoje bilježnice. Učitelj u tom dijelu bilježnice može, na primjer, objaviti određene zadatke koje učenik kopira u svoju bilježnicu te rješava.

**Učeničke bilježnice (Student Notebooks)** su privatni dio virtualne bilježnice koji je samo za učenike. Svaki učenik ima pristup samo svojoj bilježnici te u nju može pisati i u njoj mijenjati sadržaje. Učitelj vidi i može uređivati sve učeničke bilježnice.

**Zašto koristiti Class Notebook?**

Svi djelatnici obrazovnih institucija, pa tako i učenici, imaju besplatan pristup Office 365 paketu i njegovim aplikacijama, među kojima je i OneNote Class Notebook.

Obrazovni sadržaji u Class Notebooku mogu biti u obliku teksta, slika, poveznica audiosnimki i videosnimki. Videosnimke možete s interneta dodavati samim kopiranjem URL adrese te će se one automatski ugraditi u stranicu te se iz nje mogu i gledati.

Ako Class Notebook koristimo na tabletu, tada imamo mogućnost pisanja i olovkom te je u bilježnicu moguće pisati, crtati, zaokruživati i slično. Ovo je vrlo korisno pri rješavanju zadataka u matematici i fizici, pisanju brzih bilježaka te ocjenjivanju ili davanju komentara učitelja na učenički rad.

One Note Add-in nudi niz matematičkih alata za izradu geometrijskih likova, pisanje formula i slično.


Pri vrednovanju i komentiranju učitelji imaju mogućnost snimiti audiokomentar ili videokomentar, označiti dijelove stranice bojama, dodati naljepnice s individualiziranom porukom, dodati komentare u bojama tipkovnicom ili olovkom na tabletu.

**4.1. Class Notebook – upute**

**Na ovoj stranici možete pročitati kratke upute za rad u aplikaciji Class Notebook.**


rijavom u Office 365 sustav s AAI@EduHr korisničkim računom otvaraju vam se pridružene aplikacije.

Aplikacija Class Notebook omogućava kreiranje virtualnog razreda.




**Slika 28:**Aplikacija Class Notebook

Odabirom opcije *Create a Class Notebook* započinjete s izradom. U ovome koraku možete pogledati i dodatne upute za rad s aplikacijom te preuzeti određene dodatke za aplikaciju.




**Slika 29.:**Izrada Class Notebooka

U ovome koraku upisujete predmet te razred za koji izrađujete bilježnicu.




**Slika 30.:**Izrada razreda

Nakon upisa predmeta i razreda opcija *Notebook Overview*nudi mogućnost pregledapredefiniranih dijelova kao i objašnjenje koji su dijelovi zajednički za uređivanje, a koji su dostupni samo za pregled.




**Slika 31.:**Notebook pretpregled

U trećem koraku možete dodati još učitelja koji će imati pristup Class Notebooku.



**Slika 32.:**Dodavanje suradnika

Dodavanje učenika. Učenike možete unijeti pojedinačno, grupno ili pomoću liste. Kako biste dodali učenike u Class Notebook, učenici moraju biti prijavljeni u Office 365 sustav sa svojim AAI@EduHr korisničkim računom.




**Slika 33.:**Dodavanje učenika

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_


#### 4.2. Class Notebook – upute

Predefinirane sekcije Class Notebooka su: *Handouts* (Brošure), *Class Notes* (Bilješke), *Homework* (Zadaća) i *Quizzes* (Kvizovi). Odabirom opcije *Add more* možete dodati i imenovati novu sekciju. Također, sekcije koje su odabrane možete ukloniti klikom na izbornik s kvačicom.




**Slika 34.:**Izmjena predefiniranih opcija

Kako izgleda bilježnica koju vidi učitelj, a kako koju vidi učenik, možete pogledati odabirom ponuđenih opcija pretpregleda. Klikom na gumb *Create,*vaš je *Class Notebook* kreiran.


 **Slika 35.:**Opcije pretpregleda

Odabirom opcije *Add or remove students* možete ukloniti dodane učenike ili dodati nove. Odabirom opcije *Add or remove teachers* dodajte ili uklanjate učitelje. Odabirom opcije *Manage notebook* upravljate mogućnostima Class Notebooka.



**Slika 36.:**Dodatne opcije

Opcije *Manage notebooks* nudi mogućnost: Dodavanje sekcija za učenike; Izmjena dodanih sekcija; Zaključavanje prostora za suradnju; Poveznica za roditelje.


 **Slika 37.:**Uređivanje postavki

**Primjer:**

a. U Biblioteku sadržaja možete postaviti sadržaj i materijale za učenje, projektne aktivnosti, radne listiće, poveznice na dodatni sadržaj. Sve to možete organizirati dodavanjem zasebnih stranica (*Page*). Ovaj sadržaj vide svi vaši učenici.

b. U prostor za suradnju možete postaviti, na primjer, Padlet ploču za suradnju i međusobne dogovore, dodatne upute, možete organizirati prostor za postavljanje određenih zadataka i njihovih rješenja, radova učenika.

c. Za svakog učenika vidljive su definirane sekcije koje se također mogu organizirati po sadržaju i ulozi.

  
**Slika 38.:**Primjer Class Notebooka

**Sažetak uputa za rad u aplikaciji možete pogledati u PDF dokumentu**[**ovdje**](https://mooc.carnet.hr/pluginfile.php/129438/mod_book/chapter/5660/ClassNotebook.pdf)**.**

**Za one koji žele znati više:**

Više o mogućnostima **Officea 365** i **Class Notebooka** možete pročitati na poveznici [e-Laboratorija](http://e-laboratorij.carnet.hr/microsoft-office-365/).

## 1. Sustavi za upravljanje nastavom u virtualnom okruženju

**[Previous: 4.2. Class Notebook – upute](https://mooc.carnet.hr/mod/book/view.php?id=24146&chapterid=5660)5. Literatura**

1. Božinović, S. 2012. Disciplina u razredu kao igra. *Pogled kroz prozor. Dostupno na:*

<https://pogledkrozprozor.wordpress.com/2012/03/31/disciplina-u-razredu-kao-igra/>. Pristupljeno: 29. svibnja

    2018.

2. Brust, V. 2012. Kako program Edmodo pomaže nastavniku. *Pogled kroz prozor.*Dostupno na:

<https://pogledkrozprozor.wordpress.com/2012/08/31/kako-program-edmodo-pomaze-nastavniku/>.

    Pristupljeno: 19. svibnja 2018.

3. CARNET-ov portal [e-Laboratorij](http://e-laboratorij.carnet.hr/).

    CARNET – Hrvatska akademska i istraživačka mreža – CARNET. Zagreb.

4. ClassDojo aplikacija. Dostupno na: <https://www.classdojo.com/>.

5. Class Notebook aplikacija. Dostupno na:<https://www.onenote.com/classnotebook>.

6. Edmodo obrazovna platforma. Dostupno na: <https://www.edmodo.com/>.

7. Stjepanek, N. 2009. Primjeri korištenja programa OneNote u nastavi. *Pogled kroz prozor.*Dostupno na: <https://pogledkrozprozor.wordpress.com/2009/04/30/primjeri-koristenja-programa-onenote-u-nastavi/>. Pristupljeno: 20. svibnja 2018.

8. Petreska, M. 2016. OneNote Class Notebook is the top app in my classroom. Microsoft blog. Dostupno na: [https://www.microsoft.com/en-us/microsoft-365/blog/2016/03/23/onenote-class-notebook-is-the-top-app-in-  my-](https://www.microsoft.com/en-us/microsoft-365/blog/2016/03/23/onenote-class-notebook-is-the-top-app-in-my-classroom/)[classroom/](https://www.microsoft.com/en-us/microsoft-365/blog/2016/03/23/onenote-class-notebook-is-the-top-app-in-my-classroom/). Pristupljeno: 29. svibnja 2018.